बिदारा मोड़ पर नगरपािलका के ट्रैक्टरों को कचरा डालने से रोका
सफाई कर्मचारी भी अधिकािरयों के आने का करते रहे इंतजार
लोगोंके विरोध करने वाहनों के टायरों की हवा निकाल देने के कारण कचरा खाली नहीं हो पाया। ट्रैक्टर ट्रॉलियों की सुरक्षा एवं कचरा खाली करने के लिए सफाई कर्मचारी मौके पर बैठे पालिका कार्मिकों का इंतजार करते रहे। बाद में करीब ढाई बजे पालिका जेईएन ललित कुमार ने ईओ चेयरमैन से बातचीत कर समस्या समाधान करने की बात कही जिस पर लाेग शांत हो गए। लोगों ने कहा कि अगर यहां कचरा डालना बंद नहीं किया गया तो फिर विरोध प्रदर्शन किया जाएगा।
शाहपुरा. बिदारामोड़ पर कचरा डालने के िवरोध में बुधवार को नगरपालिका के ट्रैक्टरों को रोककर प्रदर्शन करते ग्रामीण।
कार्यालय संवाददाता | शाहपुरा
खोरीरोड स्थित बिदारा मोड़ पर बुधवार को पहाड़ी की तलहटी में कचरा भरकर खाली करने जा रहे नगरपालिका के दो ट्रैक्टर ट्रॉलियों को ग्रामीणों ने रोक लिया और कचरा डालने नहीं दिया। ग्रामीण उस समय और अधिक भड़क गए जब कचरे में मृत गाय भी मिली। लोगों ने मामले की नगरपालिका चेयरमैन को सूचना दी, लेकिन पालिका प्रशासन का कोई भी नुमांइदा मौके पर नहीं पहुंचा तो आक्रोशित लोगों ने दोनों ट्रैक्टर ट्रॉलियों के टायरों की हवा निकाल दी और कचरे को खाली नहीं करने दिया। बाद में अपराह्न 3 बजे पालिका कर्मचारियों ने मौके पर पहुंचकर लोगों को समझा-बुझाकर मामला शांत करवाया।
पार्षद रामावतार गुर्जर, एडवोकेट पवन जोशी, हरि मीणा, मुकेश, पूरण आदि लोगों ने बताया कि शाहपुरा नगरपालिका ट्रैक्टर ट्रॉलियों के माध्यम से कचरा खोरी रोड पर डूंगरी के पास डलवा रही है। कचरा डालने से वातावरण प्रदूषित हो रहा है। सुबह मार्निंग वाक पर आने वाले लोगों को भी दुर्गंध से काफी परेशानी होती है। इसको लेकर पहले भी कई बार पालिका उपखंड प्रशासन को अवगत करा चुके है, लेकिन कचरा डालना बंद नहीं किया गया। बुधवार सुबह करीब 11 बजे नगरपालिका के दो ट्रैक्टर ट्रॉलियों में सफाई कर्मचारी कचरा डालने पहुंचे तो लोगों ने विरोध करते हुए उन्हें बिदारा मोड़ पर रुकवा लिया। कचरे में मृत गाय दिखाई देने पर लोगों का गुस्सा फूट पड़ा। गुस्साएं लोगों ने पालिका प्रशासन के खिलाफ विरोध प्रदर्शन किया। लोगों ने ट्रैक्टरों को आगे नहीं जाने दिया। सूचना पर बिदारा सरपंच प्रतिनिधि कैलाश यादव भी पहुंचे। लोगों ने चेयरमैन रजनी पारीक को सूचना दी, लेकिन मौके पर पालिका से कोई भी कर्मचारी नहीं पहुंचा। इससे आक्रोशित लोगों ने दोनों ट्रैक्टर ट्रॉलियों के टायरों की हवा निकाल दी और कर्मचारियों को कचरा नहीं डालने के लिए पाबंद किया।
जेईएनजेसीबी से कराई सफाई : लोगोंके विरोध के बाद मौके पर पहुंचे जेईएन ने सड़क किनारे फैले कचरे को जेसीबी बुलाकर अंदर करवाया। उन्होंने सफाई कर्मचारियों को कचरा अंदर ले जाकर डालने के निर्देश दिए। उन्होंने कहा, नगरपालिका पहले से ही यहां कचरा डालती रही है। अब लोग यह शिकायत कर रहे है कि मृत मवेशी कचरा डालने से बदबू रही है। लोगों के विरोध के बारे में ईओ चेयरमैन को अवगत कराकर समाधान किया जाएगा।
hin_Deva hin_Deva hin_Deva hin_Deva npi_Deva hin_Deva hin_Deva hin_Deva